***ПРОФЕСИОНАЛНА ГИМНАЗИЯ „АКАД.СЕРГЕЙ П.КОРОЛЬОВ” ГР. ДУПНИЦА***

***2600 гр.Дупница, обл.Кюстендил, „Орлинска” 70, тел.0701/51835,***

***e-mail: pg\_ koroljov@abv.bg***

**УТВЪРЖДАВАМ:**

**ДИРЕКТОР:**

**/инж. Елена Костадинова/**

**ПРОГРАМА ЗА ПРЕДОСТАВЯНЕ НА РАННИ ВЪЗМОЖНОСТИ И ЗА ПРИОБЩАВАНЕ НА ДЕЦАТА И УЧЕНИЦИТЕ ОТ УЯЗВИМИ ГРУПИ**

**НА**

**ПРОФЕСИОНАЛНА ГИМНАЗИЯ**

**“АКАД. СЕРГЕЙ. П. КОРОЛЬОВ”**

**ПРЕЗ УЧЕБНАТА 2017/2018 г.**

**приета на заседание на Педагогическия съвет,**

**Протокол №...... / 13.09.2017 г.**

**и утвърден със Заповед №/..........**

## І. УВОД

Настоящата програма цели да начертае целите и задачите на работа с деца и ученици от ПГ „Акад. С.П.Корольов” гр. Дупница и регламентира взаимоотношенията между институциите, във връзка с предоставянето на приобщаващо образование.

Приобщаващо образование е процес на осъзнаване, приемане и подкрепа на индивидуалността на всяко дете или ученик и на разнообразието от потребности на всички деца и ученици чрез активиране и включване на ресурси, насочени към премахване на пречките пред ученето и научаването и към създаване на възможности за развитие и участие на децата и учениците във всички аспекти на живота на общността.

Програмата е изготвена в съответствие с действащите стратегически и оперативни национални документи на централните ведомства, в изпълнение на държавната политика за предоставяне на равни възможности на всички българските граждани и за приобщаване на децата и учениците от уязвими групи.

Училищната програма се базира на:

* Закон за предучилищното и училищното образование;
* Наредба за приобщаващо образование;
* Стратегия за образователна интеграция на децата и учениците от етническите малцинства;
* Рамкова програма за интегриране на ромите в българското общество (2010 – 2020 г.);
* Национална стратегия на Р. България за интегриране на ромите (2012 – 2020 г.);
* Закон за защита от дискриминация;
* Конвенция за борба срещу дискриминацията в областта на образованието.

**II. ЦЕЛ**

Осъзнаване, приемане и подкрепа на индивидуалността на всяко дете или ученик и на разнообразието от потребности им чрез активиране и включване на ресурси, насочени към премахване на пречките пред ученето и към създаване на възможности за развитие и участие на учениците във всички аспекти на живота на общността.

**III. ЗАДАЧИ**

**1.** Да определи условията и начините за осигуряване на подкрепа за равен достъп до качествено образование и за развитието на потенциала на всяко дете и ученик.

2.Да се осигури обща подкрепа на личностно развитие на ученика, съобразно с индивидуалните потребности и развиване на потенциала и способностите.

3.Осигуряване на допълнителна подкрепа за личностно развитие на ученик, въз основа на извършена оценка на индивидуалните потребности, като се подпомага и съдейства за развитие на нуждите и затрудненията му.

4. Да се работи с подходящите методи, начини и способи, за оказване на най – адекватната и ефективна подкрепа.

Програмата включва редът и начините за оказване на обща и допълнителна подкрепа на всички деца и ученици, които имат необходимост от такива в ПГ “Акад. Сергей П. Корольов”, съобразно с неговите лични интереси, потребности, особености и нужди.

Уязвими групи са деца и ученици, диагностицирани:

- със специални образователни потребности;

- хронични заболявания;

- двигателни увреждания;

- деца и ученици в риск, деца и ученици, застрашени или жертва на насилие;

- деца с изявени дарби,

- деца - сираци и полусираци, деца от различни етнически групи и др. с други идентифицирани нужди.

**IV. Подкрепа на личностното развитие**

Подкрепата на личностното развитие се осъществява във връзка и в корелация с разработените областни стратегии за подкрепа на личностното развитие, както и въз основа на анализ на необходимостта от обща и допълнителна подкрепа.

Със заповед на директора на ПГ „Акад. Сергей П. Корольов” гр. Дупница в началото на всяка учебна година се определя координатор на в училището. По предложение на координатора със заповед на директора се определят и другите специалисти, които да подпомагат при организиране и координиране на процеса на осигуряване на общата и допълнителната подкрепа за личностното развитие. Сформира се екип, който работи координирано и целенасочено, в случай на необходимост директора може да осигури допълнителни специалисти, в зависимост от потребностите на ученика, от звената получили лиценз за предоставяне на социални услуги в общността.

***1. Обща подкрепа***

* Общата подкрепа включва различна екипна работа между учители и други педагогически специалисти.

Осигуряване или насочване към занимания по интереси. Заниманията по интереси могат да се организират ПГ „Акад. Сергей П. Корольов” или от центрове за личностно развитие.

* Кариерното ориентиране, провеждано от педагогическия съветник или консултант от кариерен център също е част от общата подкрепа на учениците от първи до последния клас за училището.
* В училището функционира училищна библиотека, ръководена от библиотекар/определен за целта служител, която чрез осъществяване на различни дейности представлява част от общата подкрепа на децата и учениците.
* Обща подкрепа са и описаните в ПУД морални и материални награди също са част от предоставяната от ПГ „Акад. Сергей П. Корольов” гр. Дупница.
* Обща подкрепа са и дейности по превенция на насилието и преодоляване на проблемното поведение.
* Ранно оценяване на потребностите и превенция на обучителните затруднения.

Общата подкрепа включва и други дейности, подробно описани в Наредбата за приобщаващото образование.

***2. Допълнителна подкрепа***

* Допълнителната подкрепа се осигурява и предоставя съгласно План за подкрепа на детето или ученика, изготвен след направена оценка на индивидуалните потребности на конкретното дете или ученик от ПГ „Акад. Сергей П. Корольов” гр. Дупница.
* Оценката на способностите на ученика се извършва от екип за подкрепа за личностно развитие, съобразено с потребностите на детето, след това се потвърждава от Регионален център за подкрепа на приобщаващото образование. Екипът е назначен със заповед на директора на училището.
* Учениците, за които може да се поиска оценка на способностите са от следните уязвими групи:

- деца със специални образователни потребности –оценява се познавателното развитие, комуникативните и социални умения, физическото развитие и адаптивно поведение, психични реакции, семейно функциониране;

- деца с хронични заболявания – оценява се здравословното състояние на детето и влиянието му върху обучението;

- деца в риск – оценява се рисковите и защитните фактори в ситуацията на детето и неговата среда;

- деца с изявени дарби – оценяват се конкретните области на изявени дарби и способности;

* Допълнителната подкрепа за личностното развитие включва:

- работа с дете или ученик по конкретен случай;

- психо-социална рехабилитация;

- рехабилитация на слуха;

- зрителна рехабилитация;

- рехабилитация на комуникативни нарушения;

- осигуряване на достъпна архитектурна среда;

- специализирани средства;

- ресурсно подпомагане;

* Допълнителната подкрепа се реализира чрез план за подкрепа за всяко конкретно дете. Родителите задължително се информират и се включват активно в дейността по плана.
* Ако Регионалният център за подкрепа на процеса на приобщаващото образование препоръча допълнителна подкрепа, но родителите изразят своето съгласие, директорът на ПГ „Акад. Сергей П. Корольов”, уведомява писмено отдел „Закрила на детето“ по местоживеене на детето, с цел социалните служби да окажат съдействие и помощ на родителите за осъзнаване на нуждите му, с цел осигуряване на най – добрия интерес на детето.
* Екипът за подкрепа за личностно развитие в училището:

1. идентифицира силните страни на детето или ученика, затрудненията, свързани с развитието, обучението и поведението му, както и причините за тяхното възникване;

2. извършва оценка на индивидуалните потребности на детето или ученика;

3. изготвя и реализира план за подкрепа;

4. извършва наблюдение и оценка за развитие на всеки конкретен случай;

5. изпълнява и други функции, предвидени в държавния образователен стандарт за приобщаващото образование.

При необходимост се изработва индивидуална учебна програма по съответните учебни предмети с цел по-лесното възприемане от ученика, а също се така се изготвя и индивидуален учебен план или учебен план за обучение в комбинирана форма на обучение.

За ученици с изявени дарби също се изработва индивидуален учебен план.

**V. ЗАКЛЮЧЕНИЕ:**

За изпълнението на Програмата важно значение има сътрудничеството между всички участници в образователния процес (семейство, училище, институции, НПО), трябва да бъдат еднакво отговорни и ангажирани за постигането на поставените цели.

Включването на подкрепата за личностно развитие като нов компонент в Закона отваря пътя за трансформация на образователната среда и за организиране на всички нейни елементи, обединяване на ресурсите, изграждане на позитивен психологически климат на приемане на различията, емоционалното благополучие и успех на всички. Подкрепата извежда на преден план динамичният аспект на обучителните отношения между ученика и учителя и отношенията между учениците, учителите, родителите, специалистите и другия персонал, при който всеки един участва в процеса на разкриване и развитие на индивидуалния потенциал и приобщаване. Успехът на този процес минава през превръщането на училището в общност от професионалисти, които имат и знанията и уменията как да бъдат полезни на децата, които работят в отношения на доверие, в екип, с участието на родителите и най – вече - с участието на самите деца.

Като неразделна част към Програмата за предоставяне на ранни възможности и за приобщаване на децата и учениците от уязвими групи е изготвен план за действие, съобразен с Наредбата за приобщаващо образование и Закона за преучилищното и училищното образование.